**Қазақстан Республикасы Білім және ғылым министрлігі**

**Атырау облыстық дарынды балаларға арналған ұлттық гимназия**

**Ашық сабақ**

**Тақырыбы: *Талғаулы салалас***

**Мерзімі*: 25.02.2015 жыл***

**Пән мұғалімі: *Умбеталиева С.Н.***

**Сыныбы: *8 «а»***

**Атырау, 2015 жыл**

|  |  |
| --- | --- |
| **Сабақтың тақырыбы** | Талғаулы салалас |
| **Сабақтың мақсаты** | **Білімділік:** оқушылардың салалас құрмалас сөйлем және оның түрлері туралы білімдерін нығайту, талғаулы салалас құрмалас сөйлемдердің жасалужолдарын ұғындыру, өзге салалас сөйлемдерден ажырата білуге дағдыландыру. Білім-білік дағдыны қалыптастыру. **Дамытушылық:**шығармашылықпен жұмыс істеуге дағдыландыру, талдау жасау, жазу және оқу арқылы сын тұрғысынан ойлануын дамыту.**Тәрбиелік:** адамгершілікке, мейірімділікке, елжандылыққа, тілін сыйлай білуге баулу. Бірлесіп жұмыс жасауға, бір - бірінің ой - пікірін тыңдай білуге тәрбиелеу. |
| **Сабақтың түрі** | Топ бойынша жарыс сабағы |
| **Сабақтың типі** | Жаңа білімді меңгерту |
| **Сабақтың әдіс-тәсілдері** | Миға шабуыл, «Кім жылдам?» әдісі, түсіндіру, флипчартты пайдаланып, постер қорғау, талдау жұмыстары, оқулықпен жұмыс, топпен жұмыс, сын тұрғысынан ойлау |
| **Сабақтың көрнекіліктері** | Оқушылардың салған суреттері, оқулық, презентация, сызбалар, қосымша тапсырмалар, флипчарт, Венн диаграммасы, топ тапсырмаларына арналған плакаттар мен түрлі түсті бояулар, бағалау парағы |
| **Оқыту нәтижелері** | 1.Оқушылар салалас құрмалас сөйлемдер туралы білімдерін нығайта түседі.2.Салалас құрмалас сөйлемдерді бір-бірінен ажырата біледі.3.Талғаулы салалас құрмалас сөйлемді түсініп, тәжірибеде қолдана алады.4.Сөйлем талдау қабілеттері шыңдала түседі.5.Топ бойынша жұмыс істеуге дағдыланады. |
| **Негізгі (түйіні) идеялар** | Талғаулы салалас туралы түсінік қалыптасады |
| **Сабақтың барысы** | І.Ұйымдастыру кезеңіІІ.Үй тапсырмасын тексеруІІІ.Жаңа білімді түсіндіруІV.Жаңа білімді меңгертуV.Сабақты бекітуVІ.Сабақты қорытындылау.VІІ.Үйге тапсырмаVІІІ.Бағалау. |
|  |
| **Мұғалімнің іс-әрекеті** | **Оқушының іс-әрекеті**  |
| **І. Ұйымдастыру кезеңі** |
| -Оқушылармен амандасу, тексеру, оқу құралдарын тексеру;-Сергіту сәтін ұйымдастыру(Жаттығу жұмысына негізделген би билету). | -Амандасу, кезекші оқушы сабаққа қатысты мәлімдеу, оқу құралдарын шығару;-Сергіту сәтіне ұйымшылдықпен қатысу. |
| **ІІ.Үй тапсырмасын тексеру** |
| -Топқа бөлу (6 жемістің атын таңдатып, 4 топқа бөлу. Алма, алмұрт, шие, шабдалы, анар, жүзім)-Үй тапсырмасын сұрау.-Миға шабуыл (өткен тақырыптар бойынша мультимедия арқылы әр топқа сұрақтар қою).І топ:1.Құрмалас сөйлемдер дегеніміз не?2.Салалас құрмаласқа мысал келтіріңіздер.3.Ыңғайлас салалас дегеніміз не?4.Қарсылықты салаласқа мысал келтіңіздер.ІІ топ:1.Құрмалас сөйлем нешеге бөлінеді?2. Салалас құрмаластың жай сөйлемдері қалай байланысады?3.Себеп-салдар салаласты қалай түсінесіздер?4.Ыңғайлас салаласқа мысал келтіріңіздер.ІІІ топ:1.Құрмалас сөйлемдер бір-бірімен қалай байланысады?2. Салалас құрмалас сөйлем дегеніміз не?3.Қарсылықты салалас дегеніміз не?4.Себеп-салдар салаласқа мысал келтіріңіздер.ІV топ:1.Құрмалас сөйлем дегеніміз не?2.Салалас сөйлемге мысал келтіріңіздер.3.Түсіндірмелі салалас дегеніміз не?4.Қарсылықты салаласқа 2 мақал-мәтел айтыңыздар. | -Жылдамдық таныта отырып, 4 топқа бөліну.-«Кім жылдам?» әдісі бойынша әр топ суреттер бойынша түсіндірмелі салаласқа сөйлемдер құрайды, бір-бірінің ойларын бағалап, пікірлерін айтады.-Өткен тақырыптар бойынша сұрақтарға тез әрі нақты жауап беру. Әр топтағы оқушылар сұраққа тек қол көтеру арқылы жауап береді. |
| **ІІІ.Жаңа білімді түсіндіру** |
| 1.Қызығушылықты ояту. Ой шақыру.- Талғау деген сөздің мағынасын қалай түсінесіңдер?- Мағынасын түсіндіргеннен кейін тірек сөздер арқылы жаңа сабақты бастаймын.2.Презентация арқылы сабақтың тақырыбы, мақсаты көрсетіледі.3.Талғаулы салалас құрмалас сөйлем жөнінде түсінік беру. | 1.Сұрақтарға жауап бере отырып, өз пікірлерін білдіру.2.Дәптерге тақырыпты жазу.3.Жаңа сабақты түсіндіру барысында мұғалімнің сұрақтарына жауап беріп, мысалдар келтіру. |
| **ІV.Жаңа білімді меңгерту** |
| 1.Оқушылардың сабақты толықтай түсінгендеріне көз жеткізу. 2.Постер толтырту. Әр топтың топпен бірлесе отырып жұмыс жасауын қадағалау. Оқушылардың ойларын жетектеу.3.Оқушылармен бірлесе отырып, тұжырым жасату.4.Жаттығу жұмыстарын орындату, тексеру.113-жаттығу бойынша оқушылар жай сөйлем мен салалас сөйлемді ажырата білу керек. Құрмалас сөйлемдер: Жүргенше қарабет боп өлген артық: Не өлтір, не кеш тағы қолымды шеш. Я алқымда булығып ашу тұрды, я көзінде жаңа бір үрей тұрды. Күндіз ылғи ұзақ жырлар жырланады немесе әредікте шешендер, ділмарлар айтқан тақпақ, тартыс, билік, даулар айтылады. Маған бура я жетер, я жетпес еді. Бұл істің шындығын не көзімен көрген айтар, не құлағымен естіген айтар. Жай сөйлемдер: Тоғыз санына жеткізіп сый-сыяпат жасау немесе айып салу дәстүрі қазақ арасында бертін келгенше сақталған. Аудан, шаруашылық басшыларын не кеңселерінен, не үйлерінен таба алмады. Бұл сөздердің бірін де я Раушанның, я Бәкеннің көзінше ешкім айтқан емес.114-жаттығу бойынша оқушылар талғаулы салаласты теріп жазулары керек және сөйлем мүшелеріне талдау жүргізіледі. 1. Кезек-кезек шелекті не машинамен айналдырып шығарады, не атпен айналдырып тартып шығарады. / - не - , не - /.2. Я алқымда булығып ашу тұрды, я көзінде жаңа бір үрей тұрды. / я -, я - /.3. Тура келесің бе, әлде жолдағы ауылдарға соқтың ба? / - әлде - ? /. | 1.Жаңа сабақтан түсінген білімдерін флипчартқа толтыру. Берілген ақ параққа түсінгендерін жазады, келесі топ толықтырып өздеріне береді де топ басшысы көмекшілерімен бірге қорғайды.2. Тұжырым жасау: - Талғаулы салаластың құрамына енген сөйлемдердегі іс-әрекеттің біреуі ғана орындалуы мүмкін;-Талғаулы салалас құрмалас компоненттері тек қана жалғаулықтармен байланысады. Жалғаулықтары: не, немесе, я, яки, болмаса, әйтпесе, әлде, не болмаса, я болмаса;- Жалғаулықтардан бұрын келетін жай сөйлемнің алдынан үтір  қойылады;- Жалғаулықтарын алып тастаса, ыңғайласқа айналады.3.Жаттығу жұмыстарын орындау.***113-жаттығу.*** Әр топтан бір оқушы шығып, тақтаға жаттығу орындайды. Қалғандары әр топ екі-екі сөйлемнен орындап, түсіндіреді.***114-жаттығу.*** Әр топтан бір оқушы шығып, тақтаға орындайды. Қалғандары дәптерге орындап, бірін-бірі тексереді. Талдау жұмыстарын орындау. Түсіндіру. |
| **V.Сабақты бекіту** |
| -Оқушылар, бүгінгі сабақтан не түсінгенімізді білу мақсатында Венн диаграммасын толтырамыз. І топ – Түсіндірмелі салалас пен талғаулы салаласқа; ІІ топ – Себеп-салдар мен талғаулы салаласқа; ІІІ топ – Қарсылықты салалас пен талғаулы салаласқа; ІV топ – Ыңғайлас салалас пен талғаулы салаласқа. | -Әр топ өздеріне берілген тапсырма бойынша Венн диаграммасын плакатқа толтырады, топ басшысы қорғайды. |
| **VІ.Сабақты қорытындылау.** |
| -Оқушылар, біз бүгін талғаулы салалас туралы білім алдық. Енді сол білімдеріңізді сіздер алдағы уақытта ұтымды пайдалана біліп, құрмалас сөйлемдерді ажырата білуге дағдылануларыңыз керек. Сонымен, оқушылар, талғаулы салалас сөйлем дегеніміз не екен? | -Сұраққа өз сөзімен жауап беру керек. (Оқушының жаттанды білімі емес, түсінгендігі көрінеді). |
| **VІІ.Үйге тапсырма** |
| 1. 115-жаттығу.
2. Талғаулы салаласқа көркем әдебиеттен 5 сөйлем теріп жазу.
3. Ережелерді қайталау.
 | -Үйге берілген тапсырмаларды дәптерге жазып алады. |
| **VІІІ.Бағалау.** |
| -Оқушылар, қазір бағалау парағын пайдалана отырып, әр топ басшысы өз тобындағы оқушыларды бағалайды. -Топ басшыларының бағалауларына пікір білдіре отырып, қосымша бағалау.-БББ кестесін толтырту. | -Топ басшылары бағалау парағын пайдалана отырып, өз тобындағы оқушылардың сабаққа қатысу деңгейлері бойынша бағалайды.**Бағалау критерийі:**Өте жақсы – «5»Жақсы – «4»Орташа – «3»Нашар – «2»

|  |  |  |  |
| --- | --- | --- | --- |
| Оқушының аты-жөні | Үй тапсырмасына дайындығы | Оқулықпен жұмыс | Топпен жұмыс |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

 |

***Қосымшалар***

І.Жаңа сабақты бекіту үшін түсіндірмелі салалас пен талғаулы салаласты салыстыра отырып, Венн диаграммасын құру.

|  |  |  |
| --- | --- | --- |
| **Түсіндірмелі салалас** |  | **Талғаулы салалас** |
| **Ерекшеліктері:**Жай сөйлемдері жалғаулықты шылаусыз, іргелесе байланысады. Бірінші жай сөйлемде көбінесе сілтеу есімдіктері мен сілтеу мәнді сөздер (мынаны, мынау, сол, сонша, соншалық, сондай) болады.Түсіндірмелі салаластың аражігіне қос нүкте не сызықша қойылады.  | **Ортақ белгілері:** Екі немесе одан да көп жай сөйлемдерден тұрады. Екі баяндауышы болады. Баяндауыштары салаласа байланысады, яғни тең дәрежеде. Екі жай сөйлемнен құралып, күрделі бір ойды білдіреді.  | **Ерекшеліктері:**Жай сөйлемдерді салаласа ғана және тек жалғаулықты шылаулар арқылы байланысады, араларына үтір қойылады. Талғаулық мағына береді.Жалғаулықтары: не, немесе, я, яки, болмаса, я болмаса, әйтпесе, әлде. Немесе шылауы келсе үтір қойылмайды. |

**



|  |  |  |
| --- | --- | --- |
| **Білемін** | **Білдім** | **Білгім келеді** |
|  |  |  |